Marcialo

Marcialo (latine: Marcus Valerius Martialis; naskiĝinta 1-an de marto ĉ. 40 en Bilbilis apud Calatayud, mortinta en 102 samloke) estis romia verkisto de epigramoj. 

 Vivo 
Li venis, post komencitaj studoj de jurscienco, al Romo 22 jaraĝe kie li vivis danke al la helpo de mecenatoj riĉaj kiujn li dorlotis per laŭokazaj versaĵoj. Ĉe la reveno enpatruja en 98 li estis tiom malriĉa ke Plinio la Juna devis pagi por li la vojaĝkostojn. Ankaŭ en Hispanio Marcialo povis perlabori la vivtenon literature kaj sukcesis eĉ aĉeti bienon. Tamen li daŭre revis pri vivo en Romo.

En siaj 15 libroj enhavantaj epigramojn (plejofte skribitajn en distikoj), altvalora fonto por la ĉiutaga vivo en antikva Romo, li evidentiĝis esti homo de spriteco kaj akra humuro; tamen malĉeestis verkare severeco vera. En la monda literaturo li taksatas majstro epigrama. Imitanto kaj tradukanto germanlingva de li estis Ephraim Moses Kuh (18-a jarcento).

 Verkoj 
 Xenien

 Fonto 
Meyers Großes Konversations-Lexikon, Band 13. Leipzig 1908, p. 364 kio relegeblas tie ĉi interrete.

 Eksteraj ligiloj 

 Verkoj surrete
 Ĉiuj poemoj kun germana traduko 

Kategorio:Romiaj verkistoj
Kategorio:Aragonaj verkistoj